एमपी जाने वाली कई गाड़ियों को पुलिस ने संदेह पर रोका
सवाई माधोपुर| पंजाबकी आेर से जिला मुख्यालय होते हुए मध्यप्रदेश जाने वाली कृषि यंत्रों वाली कई कंपायन गाड़ियों को यातायात पुलिस ने रविवार सुबह संदेह के आधार पर रोक लिया और कई घंटों तक इनकी जांच पड़ताल की। एक साथ रोकी गई आठ-दस कंपायन गाड़ियों के चालकों के पास गाड़ी के कागजात एवं लाईसेंस आदि नहीं मिले। पुलिस ने इसे गंभीरता से लिया और काफी देर तक कार्रवाई जारी रखी।
इन गाड़ियों के चालकों का कहना है कि मौसम के अनुसार वे कृषि कार्य के लिए अपनी कंपायन गाड़ियों को मध्यप्रदेश ले जाते हैं जहां फसल एवं चारे की कटाई का काम किया जाता है। इसके बाद वापस लौटते हैं। लेकिन पुलिस ने इसे संदिग्ध माना और गाड़ियों में सवार लोगों से पूछताछ शुरू कर दी। बाद में कुछ चालकों ने पीछे रही दूसरी गाड़ियों के चालकों के पास रखे अपने कागजात एवं लाईसेंस आदि दिखाए। इस दौरान पांच वाहनों के चालान पुलिस ने काटे तथा वाहन से संबंधित कागजात एवं लाईसेंस अपने पास रखने की हिदायत दी। पुलिस ने संतुष्टि के बाद इन सभी गाड़ियों को छोड़ दिया। (शेष पेज12 पर)
सवाई माधोपुर. मध्यप्रदेशजाने वाली गाड़ियों को संदेह के आधार पर रोकती पुलिस
hin_Deva hin_Deva hin_Deva hin_Deva